རྒྱུས་ལོན་བྱས་པ་ལྟར་ན།མཚོ་སྔོན་ཞིང་ཆེན་གྱི་ན་གཞོན་མཛེས་རྩལ་བརྩམས་ཆོས་འགྲེམས་སྟོན་ནི་ཞིང་ཆེན་རིམ་པའི་ཕྱོགས་བསྡུས་རང་བཞིན་གྱི་ཆེད་ལས་མཛེས་རྩལ་བརྩམས་ཆོས་འགྲེམས་སྟོན་ཞིག་ཡིན་པའི་ཆ་ནས།ད་བར་དུ་སྐབས་གསུམ་ལ་གཉེར་ཟིན་པ་དང་།དེང་དུས་ཀྱི་ཕུལ་བྱུང་ན་གཞོན་མཛེས་རྩལ་པ་དང་མཛེས་རྩལ་གསར་རྩོམ་འབོར་ཆེན་གསོ་སྐྱོང་བྱས།མི་དསར་པ་མང་པོ་ཐོན་པ་དེ་ད་སྔའི་རང་ཞིང་གི་མཛེས་རྩལ་གསར་རྩོམ་གྱི་དཔུང་ཁག་གི་རྐང་འཛིན་སྟོབས་ཤུགས་སུ་གྱུར་ཡོད།ན་གཞོན་མཛེས་རྩལ་བརྩམས་ཆོས་འགྲེམས་སྟོན་གྱིས་རང་ཞིང་གི་ན་གཞོན་མཛེས་རྩལ་པ་ཡི་འཇོན་ཐང་མངོན་པའི་ལས་སྟེགས་སྐུན་པ་དང་།འཇོན་ཐང་གཟེངས་སུ་ཐོན་པའི་གོ་སྐབས་འདོན་སྤྲོད་བྱས་པ་མ་ཟད།ཁོ་ཚོའི་གསར་གཏོད་ཀྱི་སྙིང་སྟོབས་དང་།གསར་རྩོམ་གྱི་སྤྲོ་སེམས།སྤྱི་ཚོགས་ལ་སེམས་ཁུར་བྱེད་པ་མཚོན་ཡོད་ཅིང་།དེང་རབས་མཚོ་སྔོན་མཛེས་རྩལ་གྱི་འཕེལ་རྒྱས་དང་།གྲུབ་འབྲས།ཁྱད་ཆོས་གསར་པ་བཅས་མངོན་ཡོད་པ་རེད།